ฉุ่ยเซียนจุนหวัง

ฉุ่ยเซียนจุนหวัง () หรือ ฉุ่ยเสินเย่ ()  เป็นเทพแห่งธาตุน้ำในศาสนาชาวบ้านจีนและศาสนาเต๋า เป็นหนึ่งในเทพบุรุษที่ดูแลรักษาธาตุน้ำอันเป็นที่สักการะของพ่อค้าทะเลจีน กะลาสีเรือจีน และชาวประมงจีนมากที่สุด โดยมักได้รับการบูชาอยู่ในสังกัดของเจ้าแม่ทับทิม ควบคุมดูแลบริหารจัดการเรื่องน้ำทั่วทุกแหล่งของโลกมนุษย์และคุ้มครองการเดินทางน้ำ

โดยทั่วไปการบูชาฉุ่ยเซียนจุนหวังในสถานที่ต่าง ๆ นั้นแตกต่างกัน ตามปกติแล้ว ฉุ่ยเซียนจุนหวัง ประกอบด้วย พระเจ้าอวี่ที่เก่งในการควบคุมน้ำเป็นประธาน และมีสมาชิกเป็นบุคคลที่ทรงคุณงามความดีแก่สาธารณชน เช่น อู๋ จื่อซฺวี และชฺวี ยฺเหวียน เป็นต้น โดยนำมารวมกันเพื่อบูชาโดยจัดให้มีวันคล้ายวันประสูติของคณะเซียนเหล่านี้เป็นหนึ่งเดียว คือ วันที่สิบของเดือนที่สิบตามปฏิทินจันทรคติจีน ซึ่งเป็นวันที่พ่อค้าทะเลจีน กะลาสีเรือจีน และชาวประมงจะสักการะและสวดมนต์อุทิศถวายเพื่อการคุ้มครองและหลีกเลี่ยงเรืออับปาง余琪蕙《由台南水仙宮看府城三郊的興衰》

 สมาชิก 
สมาชิกของเซียนคณะนี้มักได้แก่

 พระเจ้าอวี่
 ปั๋ว อี้
 หาน เจียว
 หลู่ ปัน
 อู๋ จื่อซฺวี
 ชฺวี ยฺเหวียน 
 ฌ้อปาอ๋อง 
 จิวยี่ 
 ซุน เอิน
 หวัง ปัว 
 หลี่ ไป๋ 

ตัวอย่าง ในไต้หวัน ศาลเจ้าที่มีชื่อเสียงซึ่งอุทิศให้แก่เซียนคณะนี้ คือ เปิ้นกั่งฉุ่ยเซียนกง (笨港水仙宮) ในเทศมณฑลเจียอี้ โดยมีเซียนประกอบด้วยพระเจ้าอวี่, ชฺวี ยฺเหวียน, หลู่ ปัน, ฌ้อปาอ๋อง, โฮ่ว อี้ ส่วนที่ต้าเทียนโฮ่วกง (大天后宮) เขตตะวันตกกลาง ไถหนาน และที่ไถหนานฉุ่ยเซียนกง (台南水仙宫) มีเซียนประกอบด้วย "หนึ่งจักรพรรดิ สองกษัตริย์ สองขุนนางผู้ใหญ่" (一帝二王二大夫) คือ พระเจ้าอฺวี่ จักรพรรดิ, หาน เจียว กษัตริย์แห่งอ้าว (奡王), ฌ้อปาอ๋อง กษัตริย์แห่งฉู่ (楚王), อู๋ จื่อซฺวี ขุนนางผู้ใหญ่แห่งอู่ (伍大夫), และ ชฺวี ยฺเหวียน ขุนนางผู้ใหญ่แห่งซาน-ลฺหวี (三闾大夫)

 ดูเพิ่ม 
 ซำกัวไต่เต่ 
 เจ้าพ่อคงคา 
 รายพระนามเทวดาแห่งน้ำ

 อ้างอิง 

หมวดหมู่:เทพเจ้าจีน
หมวดหมู่:ลัทธิเต๋า
หมวดหมู่:เทพแห่งน้ำ